अंग्रेजी सीखने के लिए खेल के माध्यम से बताए टिप्स
ब्रह्माकुमारी राजयोग केंद्र की ओर से आयोजित सात दिवसीय युवा महोत्सव के तीसरे दिन शनिवार को प्रथम सत्र में भगवानभाई औरंगाबाद ने अंग्रेजी सीखने के लिए बालकों में वातावरण निर्माण का प्रयास किया। उन्होंने छात्रों को अंग्रेजी भाषा के प्रति भय नहीं रखने की बात कहते हुए खेल के माध्यम से अंग्रेजी को सरल बनाने के टिप्स भी बताए। शिविर के दूसरे सत्र में प्रधानमंत्री नरेंद्र मोदी की ओर से प्रारंभ स्वच्छ भारत अभियान को पूर्ण करने के लिए ‘स्वच्छता हमारी शान युवा करें राष्ट्र निर्माण’ विषय पर निबंध प्रतियोगिता का आयोजन किया गया, जिसमें छात्रों ने उत्साहपूर्वक भाग लिया। अंत में बीके मनीष भाई माउंट आबू ने एक संन्यासी की कहानी सुनाते हुए जीवन की सफलता के गुर जीवन में उतारने के लिए प्रेरित किया। आंध्रप्रदेश से आई ब्रह्माकुमारी की टीम ने कठपुतली शो के माध्यम से स्वच्छता पाठ पढ़ाया। इससे पूर्व अतिथियों का स्थानीय राजयोग केंद्र की ओर से शॉल ओढ़ाकर स्मृति चिह्न प्रदान कर सम्मान किया। इस अवसर पर संध्या बहन, मालती बहन, कीर्ति बहन, गुंजन बहन, अंजली बहन, चंपा बहन, रिंकू बहन, दरिया बहन, नारायण जीनगर, पृथ्वीराज, दिनेश कुमार लक्ष्मण भजवाड़ आदि मौजूद थे।
भीनमाल. ब्रह्माकुमारी राजयोग केंद्र की ओर से आयोजित युवा महोत्सव के तहत आयोजित कार्यक्रम में संबोधित करते वक्ता और मौजूद युवा।
hin_Deva hin_Deva hin_Deva